На Стартап Уікэндзе некалькі ініцыятыў прадстаўлялі вёску Лынтупы Пастаўскага раёна, дзе маладыя прадпрымальнікі плануюць стварыць культурны кластар для мясцовага насельніцтва, дачнікаў і турыстаў. Журы ўбачыла патэнцыял у стварэнні хостэла з безбар'ерным асяроддзем, які аказвае паслугі бюджэтнага начлегу, а таксама размяшчэння намётаў на тэрыторыі і пракату ровараў. Дадзеную ідэю прадстаўляў Раман Забела. Паводле яго слоў, у Лынтупах ужо існуе вялікі паток турыстаў, якіх зацікавіць магчымасць застацца з начлегам на некалькі дзён.